
POZIV ZA PODNOŠENJE PRIJEDLOGA
ZA IZRADU PRORAČUNA OPĆINE FUNTANA-FONTANE ZA 2027. GODINU TE PROJEKCIJA PRORAČUNA ZA 2028. I 2029. GODINU


Pozivaju se fizičke i pravne osobe s područja Općine Funtana-Fontane da podnesu svoje prijedloge za uvrštenje u Proračun Općine Funtana-Fontane za 2027. godinu s projekcijama za 2028. i 2029. godinu.

Predložiti se mogu manje aktivnosti i projekti, a koji su usmjereni na jedno od sljedećih programskih područja:
· Poticanje gospodarstva,
· Predškolski odgoj i naobrazba,
· Školstvo i obrazovanje,
· Kultura,
· Sport i rekreacija,
· Socijalna skrb,
· Civilno društvo i ostale društvene potrebe,
· Održavanje komunalne infrastrukture,
· Gradnja objekata i uređaja komunalne infrastrukture.

Sudjelovanje građana i ostale zainteresirane javnosti u planiranju i donošenju Proračuna važno je kako bi se raspoloživa sredstva već u fazi planiranja usmjerila na projekte i programe koji su u najvećoj mogućoj mjeri usklađeni s potrebama i iskazanim stavovima zainteresirane javnosti. Želja nam je u procesu kreiranja Proračuna, kao najvažnijeg financijsko-planskog dokumenta, uključiti što veći broj zainteresirane javnosti kako bi u konačnici dobili što kvalitetniji prijedlog Proračuna. Stoga pozivamo sve zainteresirane da nam dostave svoje prijedloge za raspodjelu proračunskih sredstava Općine Funtana-Fontane za 2027.-2029. godinu te na taj način aktivno sudjeluju u kreiranju Proračuna.

Prijedlozi se zaprimaju od 18.08.2026. do 17.09.2026. godine putem obrasca koji je sastavni dio ovog Poziva, a kojeg je moguće preuzeti na internetskim stranicama Općine Funtana-Fontane: www.funtana.hr ili u pisarnici Općine.

Prijedlozi se dostavljaju Općini Funtana-Fontane elektroničkom poštom na e-mail: funtana@funtana.hr, odnosno osobno ili poštom na adresu: Općina Funtana-Fontane, Istarska 17, 52452 Funtana, s naznakom „Prijedlozi za Proračun 2027.-2029.“.

Svi zaprimljeni prijedlozi bit će obrađeni te će se u skladu s proračunskim mogućnostima predložiti njihovo uvrštenje u Proračun.


OPĆINSKI NAČELNIK
Mladen Grgeta, v.r. 

